
Comunicare făcută în şedinţa dela 23 Februarie 1940. 


Intre călătoriile. la Constantinopol nu este niciuna care să 
întreacă în ce priveşte pitorescul și în acelaşi timp cercetarea 
atentă a oamenilor, de toate categoriile şi de toate națiunile, 
din Pera, unde a stat mai multă vreme, până în Constanti- 
nopol, întrebuințând pentru această aşa de largă informație 
toate mijloacele pe care i le puneau la dispoziţie scrisorile 
de recomandatie sau simpla întâmplare, care-i scotea înainte, 
când pe un Corfiot, când pe un Englez ca Selim-beiu, trecut 
la Islam ca un mijloc de a-şi plăti sau a-şi face uitate datoriile, 
decât Germanul Friedrich Murhardt, de altfel personal 
mie necunoscut, al cărui «Tablou al Constantinopolului » a fost 
tradus în olandeză de ]. W. Bussing, în două volume, la 
Amsterdam, în 18101). Un catalog de librărie m'a făcut să 
pot dobândi pentru Institutul de Istorie Universală această 
traducere, originalul nefiindu-mi până acum la îndemână, 
şi, întrebuințând ştirile multiple din aceste numeroase capi- 
tole pentru şirul de analize ale operelor de călătorie în Orient 
pe care l-am început de multă vreme, îl continuiu în Revista 
mea franceză şi am intenţia de a-l prezinta reunit într'o 
publicație specială, cred că aduc un serviciu cercetătorilor 
istoriei poporului nostru, desfăcând din această prețioasă 


1) Taferecelhen van Konstantinopol door Friedrich Murhard, naar de nieuwe verbe- 
terde uitgave, uit heat hoogduitsch vertaald door Ÿ. W. Bussingh, etc., Amsterdam, 
Johannes Allart, 


7 À. R.— Memoriile Secţiunii Istorice. Seria III. Tom XXII. Mem. 17, 


carte: întâi un sir de informaţii asupra călătoriei lui prin 
Tara-Româneascä si asupra împrejurărilor de tot felul din 
Bucureştii contemporani dela 1804 și apoi dând în traducere 
integrală două largi capitole care ne privesc pe noi. 


Vorbind de trecerea sa pe la noi, Friedrich Murhardt po- 
meneste de cercetarea amicală a pașaportului, la care se 
adaugă cuvinte româneşti, de prezintarea la Agenţia austriacă, 
unde află pe Merkelius și pe secretariul lui, Gaudy. Cu- 
noaşte acolo pe doctorul Marcus de Marco (va fi consul 
prusian), om cult, prietenos cu călătorii, pricepător al rostu- 
rilor turcești si foarte plăcut. I se pare că la Silistra s'a cerut 
călătorului « să-şi dea numele prințului Moruzi » (pp. 92—3). 
Aiurea, spune că străinii, chiar consulii, nu pot cumpăra case 
la București si Iaşi. Murhard vede în Pera si pe unii boieri, 
fără a li da numele (p. 97). La Bucureşti se cercetează băi 
turcești (II, p. 213). Se revine asupra țării la paginile 
din același volum II pe care o dăm în traducere. Tot așa 
si pentru prezintarea Fanariotilor acasă la ei (:bid., I, pp. 
255—6). Aflăm că prin Muntenia se aduc sticle de Boemia 
(p. 98). Nişte däntuitori pe funie stau să meargă la Bucureşti 
(p. 100). Un tânăr Polon ştie că mulți din ai săi se află, ca 
pribegi, în țările noastre şi se plânge de expulsarea unora după 
cererea consulului rusesc (p. 103). 

Consulul rusesc la Bucureşti e un Constantinopolitan de 
origine ragusană (p. 125). Câţiva Moldoveni si Munteni 
apar la Constantinopol (p. 133). 

Tată ce cetim, apoi, asupra teatrului apusean la București : 
«O parte din acea trupă dela Constantinople și-a căutat 
norocul între boierii din Bucureşti, unde maître d'hâtel al Dom- 
nului Moruzi, Michel Remondi, născut în Roma, a pus 
să li se facă o clădire specială. In aceasta, deosebiți alți artişti 
călători si däntuitori au mai venit, cari, în capitala Valahiei, 
uniţi cu unii däntuitori pe coardă și saltimbanci, dădeau două 
reprezintatii pe săptămână, care au reusit, mai curând, foarte 
rău si, oricât de mult ar fi satisfăcut gustul boierilor din 
Bucuresti si al Frâncilor cari se aflau acolo, erau foarte jig- 
nitoare pentru un gust mai ales» (p. 146). 

La Bucureşti se văd mai putin decât în Pera cele mai nouă 
mode apusene (p. 149). 

Nu lipseşte nici primblarea de seară, în calesti, la București 
şi Iaşi (p. 238). 

Odată se întâmpină pe străzile Constantinopolei un neno- 
rocit Austriac venit din laşi, pe care niște T'urci voiau să-l 
silească a plăti imediat haraciul (p. 106). 

Călătorul spune să fi auzit muzicantii «păgâni » cântând, 
ca şi aici, si în «Ardeal, Valahia si Moldova» (p. 111). 


Cel dintâi capitol despre împrejurările de la noi nu este 
altceva decât povestirea, cu desăvârşire autentică până la 
ultimele amănunte, a sfârșitului tragic pe care l-a avut, în 
însăşi reşedinţa sa bucureşteană, unul dintre Domnii Fana- 
rioti, care nu şi-a meritat fără îndoială o astfel de pedeapsă 
pentru actele, evident criticabile, pe care le-a impus o situație 
ce nu se putea schimba prin voința lui, în vremea când Pas- 
vantoglu era mai Domn pe malul stâng al Dunării decât 
acela pe care Sultanul îl trimetea într'un despretuit Scaun 
de vasalitate. 

Las deci să urmeze în traducere însăşi expunerea acestui 
Grec, a cărui povestire a fost redată cu o astfel de exacti- 
tate, încât s'ar putea întreba cineva dacă scriitorul german 
n'a avut înaintea sa o narațiune scrisă, sau dacă n'a urmat 
în expunerea sa dictarea acestui cunoscut întâmplător. Păcat 
că această expunere nu poate fi precedată cu înseși lămuririle 
pe care le-ar fi dat Murhardt cu privire la persoana povesti- 
torului (pagina 56 şi următoarele) : 


«Între acestea s'a prezintat în societatea aceasta un Grec, 
şi conversaţia a căpătat acum o întorsătură cu totul alta. Era 
un tânăr de o înfăţişare atrăgătoare, care ocupase până atunci 
mai multe posturi ca Dragoman, și nu de multă vreme fusese 
Logotăt pe lângă acum executatul print Hangerli î în Valahia. 
Unii din societatea noastră îl cunoscuseră pe acesta personal 
şi au luat multă parte în soarta nenorocită a lui. Se stărui 
în sfârșit pe lângă Grec pentru a vădi împrejurările mai de 
aproape şi motivele pentru moartea lui, si el a făcut-o cu 
o nobilă ‘franchetä. 


z* 


« Hangerli era un Grec siret și ambitios, care prin cabale 
si prin câstigare de sprijin stiuse să se înalțe până la situația 
de Intâi Dragoman al Porții si pe urmă de Hospodar sau Vodă 
al Tärii-Românesti, si, dacă ursitoarele ar fi tors cursul vieții 
lui mai fericit si mai trainic, el ar fi trebuit să se fi întors 
la Constantinopol ca si alți Greci cari, o bucată de vreme, 
au stăpânit țările de deasupra Dunării, încărcate de comori. 
Dar ursita hotărîse altfel în ce-l priveşte. 

«Stăpânirea lui a trebuit să cadă tocmai în vremea când 
Pasvantoglu din Vidin strângea de aproape toate țările tur- 
cesti si el să se împotrivească întregii lui puteri. Nu numai 
bandele lui nävälirä în Tara-Româneascä și prădară și jăfuiră 
acolo, dar umplură şi întreaga Bulgarie de frică şi groază. 
Slabul Domn al Tärii-Românesti era fără trupe si fără bani, 
şi în afară de posibilitatea de a ținea piept cu o tabără bine 
pregătită sau să opună puterea puterii. A trebuit să cedeze 
superiorității si să pună asupra ţării sale sarcini, pentru ca, 
împotriva vointii sale înseşi, să hrănească taberele dușmane 
cu provizii şi alte lucruri de nevoie, căci, dacă n'ar fi făcut-o, 
era amenințat să fie atacat în însuși Scaunul său de 
stăpânire. 

« Este ușor de înțeles că adversarii și duşmanii lui Hangerli 
au prins cu amândouă mânile acest prilej la Constantinopol 
si au atâtat cu ură şi neîncredere față de acest Domn; dar 
partizanii lui au păstrat multă vreme superioritatea şi au 
zădărnicit multe planuri trădătoare ale protivnicilor lui. Intre 
acestea, Capudan-Paşa luase comanda superioară a armatei 
care trebuia să fie condusă asupra Vidinului, şi această 
armată trebuia să fie întreținută prin țările care se găsesc 
pe celalt mal al Dunării. De aceea nu este de mirare că în- 
treaga Tara-Româneascä s'a plâns împotriva apăsărilor ne- 
sfârsite ale unui Domn care nu făcea nimic alta decât să ducă 
la îndeplinire poruncile Divanului si în a cărui putere nu 
stătea să aducă o schimbare în această privință. Hangerli 
trebuia de sigur să se îngrijească şi de Vistieria sa proprie, 
aceasta făcând-o oricare Grec care stăpânea asupra Täri- 
Româneşti sau asupra Moldovei, căci altfel cum ar fi voit 
să primească un post așa de primejdios, dacă n’ar fi trăit 

în prevederea sigură că în puţini ani va fi câștigat câteva 
milioane pentru a-şi trăi în linişte zilele următoare? 

«Pe lângă aceasta pare să fie dovedit că, în comparaţie cu 
alți stäpânitori munteni, el nu s'a făcut vinovat în deosebi 
de lăcomie; şi, dacă ar voi cineva să pedepsească numai 
pentru aceasta pe toți Hospodarii Tärii-Românesti si ai 
Moldovei pentru că au câștigat pe o cale nedreaptă bani și 
avere, niciunul dintre aceştia cu siguranță nu şi-ar fi păstrat 
vieata. 

«Intre aceasta, boierii, totdeauna vicleni, din Bucureşti, 
cari purtau Domnului lor, pentru marea asprime și severi- 
tate (onveraaderliske trotschheid) o ură de moarte, au în- 
cercat să-l aducă în bănuială pe lângă Curtea din Constan- 
tinopol, tot mai mult, prin prietenii lor din Fanar si "Terapia, 
cari si ei tinteau la demnitatea de Hospodari; s'au unit în 
acelaşi timp ca să capete dovezi prin care să poată proba 
că Hangerli era într'o legătură secretă -cu Pasvantoglu, si 
miniștrii Porții au primit astfel de învinuiri ca un prilej 
prielnic pentru a se îmbogăți si a trece rämäsita comorilor 
strânse de Domnul osândit în Casa Sultanului. 

«Astfel Hangerli nu putea să se apere împotriva peirii 
sale decât prin bani, dar era prea zgârcit pentru a-i oferi, 
şi pentru un print creştin îşi bătea capul prea putin Divanul 
turcesc. Vieata lui a fost, la cea mai mică bănuială și pentru 
cel mai mic câştig ce se putea chibzui, jertfită, și prin ur- 
mare a fost numai puțină greutate pentru a se hotărî osân- 
direa acestui Vodă al Tärii-Românesti. A fost hotărît vrednic 
de moarte pentru motivul că a apăsat țara sa si pe supușii 
săi şi pentru că stătea în legătură cu rebelii. 

«Fără ca Hangerli să poată căpăta vreo informație in 
această privință, un capugi-basä, un Arap !) negru, a fost 
trimes împreună cu un alt servitor al Seraiului, ducând 
un firman la Bucureşti şi, după un vechiu obiceiu, în calitatea 
lui de trimes al Porții care aducea vestea. unei schimbări 
în cârmuirea țării, a trebuit să meargă întâi la Arhiepiscop, 


1) Sar bănui din cauza echivalentei în românește: Arab = Arap, Harap, între- 
buintarea unui text românesc. 

care după Domn ocupa primul rang în Tara-Româneascä, 

pentru a-i da ştire despre aceasta, şi împreună cu dânsul 

s'au făcut pregătirile de nevoie spre a se înlătura toate neo- 
rânduielile, si, cu ştiinţa acestuia, până la sosirea unui nou 

Domn din Constantinopol, s'a aşezat dintre boeri un cai- 

macam sau locțiitor de Scaun. 
« Capugi-basa s'a dus pentru aceasta întâi la Mitropolie, 
care e aşezată pe o înălțime la un capăt al orașului și, după 
ce a avut o conferință secretă cu episcopul, s'a îndreptat 
împreună cu conducătorul său către palatul princiar, care se 
afla la celălalt capăt al oraşului. Hospodarii Tärii-Românesti 
trebue din când în când să primească astfel de servitori ai 
Sultanului, cari li aduc porunci dela Curte, și apariția unui 
trimes nu trezeşte în acest castel o prea mare mirare. 
« Hangerli se găsea împreună cu cumnatul său, un Grec 
care ocupa locul de Vistier, cu totul singur pe divanul său, 
în odaia sa, când cei doi Turci au întrat. Erau, după obiceiu, 
înarmaţi, dar aceasta nu putea să trezească nicio bănuială. 
Domnul li arătă, după obiceiul răsăritean, respectul său, și 
porunci a se aduce cafea, precum este datina în Levant a 
se primi oaspeţii. «Nu vreau» (isie mem) spuse Arabul 
într'un oarecare ton aspru, si pe urmă păstră tăcere. In 
Turcia însă un astfel de refuz al ospitalităţii este o dovadă 
vădită de ură şi dușmănie, prin urmare nu e de mirare că 
! Domnul a fost sguduit de aceste cuvinte, şi el porunci, prin 
| urmare, din prevedere, cumnatului său, în grecește, să dea 
re unora din garda sa, cari se găseau înaintea uşii în sala 
\vecinä, să între. Dar şi Arabul înţelegea greceste, şi, îndată 
\ce Vistierul a plecat, scoase firmanul său din sân și-l dădu 

omnului, care mai întâi l-a apăsat pe frunte şi l-a desfă- 
surat, şi, pe când Hangerli se ocupa să cerceteze cuprinsul 
actului, "Turcul scoase un pistol şi-i trimese Hospodarului 
un glonte în piept. Tintise bine, îl lovise în inimă, si Han- 
gerli zăcea în sângele său. 

«La acest sgomot vin o mulțime de persoane din Palat 
în odaie cu strigăte, şi uimire, la vederea acestui spectacol, 
se poate ceti pe fața fiecăruia. Vistierul se întorsese şi-şi 
dădu cu pumnii în cap, pe când slugile mortului se adunară 

si au pornit să plângă pierderea Domnului lor. Intre acestea 
Arabul ridică sus firmanul său si arătă că fapta a fost adusă 
la îndeplinire după porunca Porții. Atunci celalt Turc täiè 
cu sabia sa capul Domnului și-l înfățişă vederii mulțimii 
înspăimântate, ca fiind cap de trădător. 

«Trista veste a acestei întâmplări neprevăzute ajunsese 
acum si la haremul Doamnei si al domnitelor: un strigăt 
jalnic se ridică în toate colțurile ; întreaga familie era ca ne- 


“bună, şi nimeni dintre cei legați de Domn sau din slugile 


casei n'ar fi putut îndrăsni a se răzbuna asupra aceluia care 


„săvârşise această faptă. 


« Atunci i s'au smuls Domnului, în chipul cel mai batjo- 
|curitor, vestmintele de pe trupul decapitat şi l-au desbrăcat 
| pânä la cămașă, pentru a-l târi în josul scărilor, la piața 
Curţii, spre a fi văzut de tot poporul. Capul sângerând a 
"fost pus într'o prăjină, spre privelistea tuturora, lângă ca- 


"davru. Trup şi cap au trebuit să rămână acolo mai multe 


“zile, si tot Bucureştii s'a adunat ca să vadă zăcând înaintea 
castelului său propriu pe acela care cu puţin timp înainte 
fusese un despot puternic, iar acum stătea gol și acoperit 
de noroiu ca un făcător de rele. Nu e nevoie să spun cetito- 
rului ce impresie putea să facă un astfel de spectacol asupra 
unui popor care este obişnuit să-și privească Domnii greci ca 
pe nişte semizei, de oare ce fiecare poate să judece ușor. 

«In timpul mesei de seară s'a mai vorbit mult cu privire 
la mărirea trecătoare a Domnilor greci cari au avut norocul 
de a ajunge Hospodari în Tara-Româneascä și Moldova. 
Aceste locuri sunt amândouă, fără îndoială, cele mai peri- 
culoase posturi politice în Impärätia turcească, și la urmă 
au fost cu toții de aceeaşi părere că numai pofta de mărire 
la Greci îi face să le râvnească si prin siretenie și stäruintä 
să le păstreze atât de mult, cum în această privință o arată 
dovada (ondervinding) ». 


Cariera lui Pasvantoglu însuşi, de care, după teza unei 
doamne bulgare s'a ocupat acum în urmă, în revista mea, d. N. 
Constantinescu, puternicul Pasä din Vidin, a cărui lăcomie 
aduse între alte catastrofe si pe aceea a nenorocitului Domn 

muntean, este înfăţişată mai departe în acelaşi « Tablou », 
din gura unui alt informator răsărit din întâmplare, și anume a 
unui Sas din Sibiiu, care, după o carieră de medic la Bucureşti, 
întâlnind acolo o concurență pe care n'o putea birui, a venit 
la Constantinopol plin de ştiri cu privire la întâmplări al 
căror martor înspăimântat fusese. 

Iată întreg cuprinsul povestirii: 


«Intr'o spiterie de aproape, unde ne-am dus pentru a ne 
înviora cu băuturi răcoritoare, am găsit un medic european 
în costum austriac. Era dintre Sasi, si anume din Sibiiu, în 
Ardeal. Multă vreme el practicase medicina în 'Ţara-Româ- 
nească și nu de multă vreme şi în capitala București. Pe urmă, 
de oare ce numărul medicilor s'a mărit aşa de remarcabil, 
se hotărîse a se așeza pe celalt mal al Dunării, la Vidin. Timp 
de trei ani el şi-a exercitat meşteșugul cu mult succes, până 
ce, la urmă, prin anumite împrejurări, a fost adus la necesi- 
tatea să caute la stăpânitorul Bosforului apărarea împotriva 
mâniei unui pasä care era nemultämit de dânsul. 

« Felul franc în care el, îndată ce ne-a recunoscut că suntem 
Frânci, ni-a comunicat cariera sa, a trezit curiozitatea noastră 
pentru a afla dela dânsul si alte amănunte, si ni le-a înfățișat 
mai pe larg decât le-am fi putut găsi la altcineva, cu privire 
la omul remarcabil care în Vidin a putut sfida Divanul 
înaltei Porți. 

«El a avut bunătatea să voiascä a ne întovărăși la Pera, 
şi nu puteam întradevăr să găsim o societate mai plăcută. 
Pe cale el a satisfăcut dorința noastră și ni-a comunicat cu 
privire la acel om faimos următoarea povestire, care poate 
fi de interes si pentru cetitorii acestei cărți. 

« Osman Pasvantoglu era fiul unui renegat din Albania. 
Incă de vreme el s'a deosebit, prin curajul său și puterea sa 
fizică, printre tovarăşii săi sireti si ascunși, în toate între- 
prinderile sale statornic şi viteaz, de câte ori se cerea: rare 
ori un plan nu i-a reușit. Pe urmă, când s'a ridicat în sfârșit 
până la rangul de Paşă cu două cozi, 4 —tuiuri, —» el a 
făurit planuri şi mai mari, și răpede s'a văzut în stare să 
ţină piept întregii puteri a Sultanului. 

«Îndată, s'a prezintat o împrejurare prielnică pentru a-şi 
vădi influența. Se luaseră unele drepturi dela Ieniceri, si 
poporul cârtea pretutindeni, dar nu putea să facă nimic 
împotriva forței unor despoti puternici. Pașa s'a înfățișat ca 
apărător al lenicerilor si a declarat fățiș că nu trebue să 
îngădue ca temeiul puterii de războiu a Impärätiei otomane 
să piardă ceva din gloria ei. Indatä a câştigat pe toți lenicerii, 
şi în toată Turcia ei îl priveau ca pe mântuitorul lor și apă- 
rătorul cererilor şi privilegiilor ce aveau, ba chiar spuneau 
că îşi oferă averea și sângele pentru omul nobil, ori de câte 
ori ar cere-o. 

«In Divanul dela Constantinopol, între acestea, Paşa a 
fost declarat rebel, si diferiți comandanți vecini primiră un 
firman pentru a-l distruge cu toată puterea lor. Imediat se 
înarmară lenicerii si ieşiră ca să ajute pe apărătorul lor ame- 
nintat. 'Lot Vidinul era plin de viteji ostași, și orice atac a fost 
răspins furios, ba chiar toate silintile Porții împotriva lui 
Pasvantoglu au rămas fără rezultat. Ci, din potrivă, s'a în- 
curajat şi, având tovarăși buni, el şi-a continuat întreprinderea. 
Toată Bulgaria a fost străbătută de tabere, şi nimeni n'a putut 
să-i stea împotrivă; şi-a împlântat cartierul până şi la porţile 
Varnei. Intre acestea se putea uşor prevedea că Poarta nu 
se va opri la aceasta. Din partea sa, Pasvantoglu, înarmân- 
du-se împotriva ei într'un chip de spaimă, ştiuse să-și câştige 
multi Poloni si Francezi deştepţi, precum si pe unii dezertori 
austriaci din Ungaria și Banat; ridicase topitorii de tunuri și 
magazine de muniții (kruid) şi provizii cu grămada la Vidin. 
Puternice baterii au fost așezate de jur împrejurul cetăţii, 
şi totul era într'o stare de apărare. Capudan-Pasa, care avea 
ca soție pe o soră a Sultanului 1) si era foarte bine văzut de 
acesta, primi, în sfârșit, ordinul de a aduna o tabără puter- 
nică, de a asedia Vidinul şi de a răspinge pe rebeli. Asiatici 
şi Europeni au trebuit să se adune din toate provinciile 
Impärätiei ca să servească supt steagurile lui, si Capudanul îi 
aduna cu gârbaciul, pe când o flotă numeroasă îşi întinse 
pânzele pe Dunăre. Armata de uscat în scurt timp crescuse 


1) Hasan, 


| 


e, 

pânä la optzeci de mii de oameni. Vidinul era blocat pe uscat 
si pe apă, si înfrângerea lui Pasvantoglu părea să fie sigură. 

«Se dădu semnalul de asalt, tunul detună din baterii; 
plini de curaj Turcii deschiseră șanțurile de înaintare, si 
întregi rânduri au fost rase de tunurile grele ale fortăreței. 
Pasvantoglu trezea prin prezența sa pretutindeni în lagărul 
său curaj, si ei se apărau ca niște nebuni. Capudan-Pasa s'a 
văzut silit a se retrage, si acest dintâi atac neizbutit era un 
semn rău pentru întreaga expediţie. 

«Felul de a fi al Turcilor este cunoscut: de câte ori cea 
dintâi întreprindere întru câtva reuşeşte, fie ea cât de 
mică, curajul nu mai cunoaște margeni, dar, dacă este rea, 
poate cineva să tragă o concluzie nefavorabilă şi pentru 
următoarele, căci atunci se produce între ei o descurajare 
generală. Și cum poate fi altfel la o națiune ca aceasta, care 
crede așa de sigur în soarta stabilită? Ce era de prevăzut, 
s'a si întâmplat: frica si groaza s'au răspândit în toată tabăra, 
si un mare număr de T'urci s'au întors în țara lor. Trebuirä 
să treacă mai multe luni până ce au putut să se întărească 


! trupele, si Hangerli, Domnul Tärii-Românesti, primi ordin 


să trimeată opt mii de Români la oaste. Ei au şi venit, de 
oare ce un Hospodar slab, care tremură la fiecare firman 
al Divanului, nu putea să nu se supună la un astfel de ordin 
expres al lui Capudan-Pasa. Dar trupele de ajutor creştine 
erau neînarmate, şi nici nu li s'au dat arme, de oare ce nu 
trebuiau să servească la atacul cetății, ci numai în trenul 
artileriei. 


| «Se pregătiră îndată de un nou asalt, si au fost împinși 


| bieții creştini neînarmati, ca nişte oi la măcel, înainte, ca să 
"apere cu atât mai bine pe Turci împotriva focului, pe când 
"bateriile orașului, care răspândeau omor și ucidere, se apro- 


| piau. Dar ce s'a întâmplat? Bateriile fortăreței tăcură, si 


apărătorii nu păreau că au nicio intenţie de a răspinge atacul. 
Turcii luară cu asalt orașul, şi nu se putea înțelege ce scop 
aveau asediatii. 

« De-odată apärurä trimesi ai Pasei cu oferte de pace. In 
numele lui Pasvantoglu ei declarară că era jignitor si un lucru 
de batjocură a se lupta cu oameni fără apărare, că el nu purta 

niciun războiu împotriva acestor bieti creştini, cari întru nimic 
nu-l jigniseră, ci cu Turcii, cari voiau să submineze gloria 
temeiului națiunii. El cerea să se trimeată acasă aceşti Români | 
neînarmaţi, şi pe urmă sabia va hotărî cui vrea Dumnezeu | 
şi marele Profet, care trebue lăudat în veșnicie, să-i dea! 
biruința. | 

«Aceste propuneri, uşor de primit, au fost fără folos. Si 
Capudan-Pasa nu căta la dânsele. Si cum puteau astfel de 
sentimente filantropice să găsească întrare în inima unui om 
care era obișnuit să nu-și considere supușii creștini altfel 
decât ca pe niște câni si robi si ca pe niște animale de povară, 
care s'au născut pentru a purta jugul turcesc? Deci cu greu- 
tate au scăpat solii de primejdia maltratării, si ordinul ata- 
cului pe apă si uscat a fost dat din nou. 

« Nu este deci niciun mijloc de a cruța pe aceşti bieti creştini 
oferiţi măcelului ! », strigă Pasvantoglu, când a primit vestea 
răspingerii propunerii sale. Dumnezeu şi Profetul să ierte 
pe duşmanii mieil». Cu cea mai mare grabă s'a dat ordin 


\ 
| 
1. 
| 
| 


de apărare, si un foc turbat al bateriilor ca din vulcan tâsni. | 


| 


Nu trecuse niciun” ceas, şi cea mai mare parte din Români au 
fost omoriți, iar peste cadavrele lor alergau Turcii ca să atace | 
fortăreața. 

«Acum dădu Pasvantoglu, care era de față pretutindeni 
unde amenința primejdia, un semn. Și, straşnică privelişte, 
Atunci s'a deschis pământul supt picioarele vitejilor asedia- 
tori, cari erau prinşi în asalt. Fitilurile arseră şi minele izbuc- ! 
niră cu o putere infernalä (7jskjk), întregi batalioane au 
fost pentru totdeauna băgate supt pământ; nebunia i-a îm- 
prästiat în toate părţile : toți fugeau, câți mai puteau fugi, si 
Capudan-Pasa însuşi n'a putut fără cea mai mare primejdie 
a vieții să scape de pe câmpul de bătălie. 

«Aceasta a fost ultima întreprindere pe care a îndrăsnit-o 
Poarta pentru a reduce cu sila pe Paşa din Vidin, şi această 
împrejurare este de sigur foarte vrednică de atenţie în analele 
Impärätiei otomane. Neputinta ei s'a vădit astfel. în chipul 
cel mai limpede. Se vădi clar ce poate un rebel viteaz si 
întreprinzător, care, cu chibzuială, prevedere şi şiretenie, 
ştie să lucreze. 


PR 


; 

«Epoca bună a stăpânirii turceşti a trecut de când Pașii 
nu mai sărută funia de mătasă care li se trimete pentru a fi 
zugrumați, ci mai curând îi pun Capugibaşii trimesi împo- 
triva lor capu” naintea picioarelor si cu sângele lor îi fac a 
plăti îndrăsneala întreprinderii pornite din ordinul puterni- 
cilor lor despoti. Și aceasta este soarta obişnuită a tuturor 
stăpânirilor despotice. Ba chiar se ajunsese aşa de departe, că 
totul atârna de cheful unui Pasä din Vidin. Dacă voia ca pe 
ruinele tronului Otomanilor, odinioară așa de puternic sta- 
bilit, să ridice un nou scaun de stăpânire, toți lenicerii erau 
gata să ia armele pentru dânsul, chiar si în Capitală, unde el 
avea aderenti numeroși si puternici; dar Pasvantoglu a de- 
clarat fățiș că el nu doreşte cea mai înaltă stăpânire, ci vrea 
numai pentru el, pentru ai săi şi pentru toată națiunea, drep- 
tate si omenie » (pagina 183 si următoarele). 


Asupra aceluiași Pasvantoglu şi isprăvilor lui, care, cum 
se vede, sunt în legătură, nu numai cu soarta lui Hangerli, 
dar şi cu aceea a bietilor mii de Români, mânati înainte ca 
să acopere cu trupul lor înaintarea, care s'a dovedit nenoro- 
cită, a trupelor înseși, autorul revine ceva mai târziu (pagina 
201 şi următoarele) : 

«La o masă cu mai multi prieteni, am cerut medicului 
nostru dela Vidin să ni mai dea câteva trăsături despre ves- 
titul Pasä şi să-i zugrăvească în puţine cuvinte caracterul. 
« Bucuros », spuse el, «v’as îndeplini dorinţa, întru cât este 
în puterea mea, căci am găsit în omul acesta atâtea contraste, 
încât nu mă găsesc în stare să descriu drept caracterul lui, 
iar, dacă este vorba numai să vă schitez câteva fragmente, 
vreau s'o fac bucuros». 

«Pasvantoglu », aşa fu începutul povestirii sale, «este cu- 
noscut pretutindeni ca unul din oamenii cei mai drepți din 
Turcia. Această glorie și-a căpătat-o el prin nepărtenirea față 
de Turci si celelalte națiuni în de obşte; în toate întreprin- 
derile sale el a lucrat fără a ţinea seama de persoană: dacă 
este vorba de un Turc, sau de un Grec, sau de un Român, 
pentru dânsul era tot una. El judeca după dreptate, dar pe 
lângă aceasta era foarte aspru. 

« Următoarea întâmplare va fi dovadă despre aceasta. Un 
Turc nobil din Vidin, Soliman-Aga, văzuse o tânără Evreică 
frumoasă, care era singura fată a unei bătrâne mame bol- 
nave, pe care o sprijinea în anii de bätrânetä. S'a amorezat 
de dânsa și a jurat pe barba sa că va căpăta pe Evreică, fie 
şi cu costul vieţii. Intre acestea fata era logodită, și în puţine 
zile trebuia să se serbeze şi căsătoria. Dar ce era de făcut 
pentru ca în acest scurt timp să găsească prilejul de a o aduce 
în puterea sa? Cu puţină osteneală el a reuşit să atragă pe 
iubitul ei, care nu bănuia nimic rău, pe malul Dunării, si 
i-a înfipt pumnalul în inimă. Acum Soliman avea prilejul 
de a-şi atinge ţinta. Spionii lui au pândit locuința săracă a 
bietei femei, pentru ca să caute un moment prielnic, si 
aceasta n'a fost cu neputintä. Intr’o seară, mama iesise pentru 
a cerceta pe o prietenă, și fata rămase singură în casă. Îndată 
Turcul căpătă veste despre aceasta şi în puţine clipe el era 
în brațele Evreicei . .. Dar Evreica recunoscuse pe Turc şi-i 
spusese pe nume, si iată o nouă primejdie. Era sigur că acest 
caz se va aduce înaintea Pasei, si se știa că el nu crutä pe 
nimeni, oricine ar fi el, când este vorba de nedreptate. Tre- 
buia să aleagă una din două: sau fata trebuia să fie înlăturată, 
sau "Turcul era sigur că-şi va pierde vieata. Nu era cu putință 
să se facă o alegere; fără a se face sgomot, el ucise pe fata 
batjocurită şi părăsi în cea mai mare grabă locuinţa. Bătrâna 
Evreică se întoarse înapoi si-si găsi fata scăldată în sânge. 
Groaznică privelişte! Fata se lupta cu moartea, dar, văzân- 
du-şi mama, a avut încă atâta putere de a vădi pe ucigaș, 

i, puține clipe după aceasta, și-a dat sufletul. 

«Chiar din ziua următoare, mama aleargă la reședința 
Paşei si cere răsbunare pentru batjocuritorul şi ucigașul 
fetei ei şi dreptate în această afacere. « O veți căpăta », îi strigă 
Pasvantoglu, si poruncește cu toată severitatea să i se aducă 
înainte făcătorul de rele. Putinä vreme trece, si câțiva Ieniceri 
aduc pe Soliman; si nu era cu putință să-și acopere fapta 
rea, fiind pe lângă aceasta sosită învinuirea că el a fost si 
ucigașul amantului. 

«In zădar căută el să se apere prin patima înfocată pentru 
fapta sa şi prin imposibilitatea de a-și atinge altfel ținta. «Ce 

sar face din marea Impärätie a Otomanilor », răspunse Paşa 
cu un glas puternic, «dacă ar fi îngăduit oricărui Turc ca 
în felul acesta să-şi atace supușii? La ce slujeşte cartea de 
lege dumnezeiască a marelui Profet, care este lăudat în veş- 
nicie, dacă ar putea cineva fără pedeapsă să sävârseascä fapte 
rele, care aşa de puternic lovesc principiile lui ? ». Și, scoțând 
strălucitoarea lui sabie din teacă, el täiè într'o clipă, cu însăși 
mâna sa, mâna dreaptă a 'Turcului răufăcător. Pe urmă făcu 
acelaşi lucru cu stânga, şi porunci atunci cu un glas tunător 
să se ia acest rusinos răufăcător şi călcător al legilor şi să se 
arunce în Dunăre, pentru ca pedeapsa lui să servească de 
spaimă altora. 

«De altfel Pasvantoglu este un om de o statură mare si 
uriașă, oaches la față (brun van gelat), dar aratä foarte 
bolnävicios, si nu l-ar crede cineva tare. Este un duşman al 
oricării pompe exterioare, şi, dacă nu-l cunoaşte cineva, n'ar 
socoti că el este Pașa. Il găseşti de obiceiu într'o îmbrăcă- 
minte foarte simplă, în mijlocul unor Turci cari strălucesc 
de aur şi de argint, și este încunjurat de o gardă strălucită. 
Oriunde iese, el este în de obşte foarte prost îmbrăcat. 
E binefăcător față de acei cari au nevoe de aceasta si 0 
merită, dar nu risipitor, ca multi Turci de vază, așa încât, 
din cauza crutärii lui, finanțele îi sunt totdeauna în bună 
stare. 

«Împrejurările în care se află ar trebui cu dreptate să-l 
facă bănuitor si plin de prevedere, ca unul care trăiește într'o 
spaimă veşnică şi este încunjurat de spionii Porții si de o 
grămadă de dușmani ascunși. Asa încât i s’ar ierta să aibă 
neîncredere față de acei cari n'o merită; odată, fiind foarte 
bolnav, un medic creștin i-a oferit serviciul său si s'a arătat 
înaintea lui cu un mijloc de lecuire cu care asigura că poate 
să îndrepte cu totul pe Pasä. Pasvantoglu zimbi, se uită la 
doctorie, care era cuprinsă într'un păhar mare, și porunci 
medicului s’o bea de faţă cu dânsul. N'a folosit niciun refuz 
sau contrazicere ; medicul a trebuit să se supună poruncii 
Paşei şi a băut, fiind în primejdie însăşi sănătatea sa, întregul 
păhar dintr'odatä. Atunci Pașa porunci să i se facă un dar 
şi să i se dea o blană turcească». 

« Medicul nostru din Vidin începu acum să vorbească şi 
de dânsul, şi se apucă să ni spună pentru ce a fost silit să pă- 
răsească Vidinul. Paşa avea între femeile haremului său pe 
una din Polonia, pe care o iubea foarte mult, şi care, după 
toate știrile, fusese furată de Tätari din Basarabia si ajunsese 
astfel în stăpânirea lui. Aceasta ajunsese însărcinată, şi scla- 
vele care o încunjurau îi găsiră starea de sănătate îngrijoră- 
toare. Se luă deci hotărîrea de a chema pe un medic creștin, 
şi această sarcină a căzut asupra prietenului nostru. Femeia 
suferise o zi întreagă cele mai înspăimântătoare dureri, si 
starea ei era vrednicä de milă. Pașa ajunsese la gândul că 
își va pierde favorita, iar sclavele gândeau că ea se va pierde 
prin meșteșugul medicului. La urmă medicul veni; el fu dus 
în odaia bolnavei, unde femeia era pe divan şi ieşise abia 
dintr'un lesin; fața ei era acoperită cu un ușor văl si din 
trup nu era nimic de văzut, nici măcar mânile. Nu fără a 
se gândi mult înainte de aceasta, Paşa dădu medicului voie, 
după cererea acestuia, să caute pulsul, care dădu toate sem- 
nele unei foarte mari slăbiciuni si făgădui medicului o în- 
semnată răsplătire, dacă ar putea să descopere un mijloc de 
a 0 scăpa. 

«In zădar declară el că nu știe niciun mijloc, dacă nu i 
se îngădue a cerceta mai multe părți ale corpului femeii; 
dar nu i s'a dat la această cerere niciun răspuns. La sfârșit 
el spuse limpede că niciun mijloc nu poate folosi, dacă el 
nu ştie cum este așezat copilul, si acum furia Pasei gelos 
izbucni, si el rosti un jurământ grozav că medicul va plăti 
cu vieața sa, de vreme ce fără o astfel de cercetare nu este 
în stare să găsească un mijloc de mântuire. 

(Era greu de găsit un mijloc de a scăpa, și, numai printr’o 
şiretenie medicul speriat a putut să scape de primejdia de 
moarte, care-l amenința. O bucată de vreme se arătă foarte 
chinuit, dar pe urmă s'a întors cu o figură veselă la Paşă şi 
i-a declarat că i-a venit în minte un mijloc dela care făgă- 
duia cele mai bune rezultate, și anume întrebuințarea unor 
ierburi lecuitoare care cresc pe celălalt mal al Dunării şi 
se află câteva ceasuri mai departe de râu. « Dumneata poţi 
să nädäjduesti o mare răsplătire, dacă aduci scäparea ), 

îi spuse atunci Pasvantoglu, « dar să nu zăboveşti: fugi iute, 
şi îngerii Domnului să te călăuzească ! ». 

« Medicul se duse voios acasă, parcă ar fi scăpat de o moarte 
sigură, si, abia sosit acolo, şi-a împachetat tot ce avea ca 
lucruri scumpe şi banii, le-a ascuns supt mantă, s'a suit pe 
cal şi a trecut Dunărea. Pe urmă, s'a dus din 'Ţara-Româ- 
nească la Silistra si de acolo, în sfârşit, cu alți tovarăşi, a sosit 
peste vară la Constantinopol. » 


vi 


Pe Fanariotii ceilalti a putut sä-i vadä cälätorul si acasä 
la dânşii, în foburgurile lor constantinopolitane. După ce a 
observat în cartierul de lângă Mare că unii Evrei de frunte 
purtau « calpace, întocmai ca şi boierii de rangul întâiu la 
Bucureşti si la Iaşi», el prezintă pe cei de un sânge cu aceşti 
boieri greci din Constantinopol: 

«Văd nu departe de mine câțiva tineri Greci liberi si bogat 
îmbrăcaţi, cari înaintează prin mulţime. Poartă căciulă neagră 
cu garnitură roșie şi papuci galbeni. Aceştia sunt prinți de 
sânge domnesc, căci numai lor li se îngădue printre Greci 
un astfel de costum. Dar ei merg aici cât se poate mai simplu 
si fără niciun fel de suită de-alungul străzilor, pe când în 
Tara-Româneascä sau în Moldova sunt obișnuiți cu totul 
altfel, căci acolo scot la iveală mândria şi strălucirea lor în 
tot felul si privesc cu despret asupra oricării altei națiuni. 
Aici, ei nu sunt stimati de nimeni decât de cei care atârnă 
de dânşii, şi trufia şi încrederea în sine nu este umilită nicäiri 
mai mult decât aici ». 

Ceea ce urmează este înfățișarea Fanariotilor în biserică, 
unde întră şi descrierea cultului ortodox din capitala Impe- 
riului otoman. 

